"Kabinete e amogetse gore Lefapha la Matlotlo a Bosetšhaba mmogo le Ditikwatikwe tsa Matlhale a Bosenyi jwa Matlole (FIC) ba tla rebola letsholo la ipaakanyetso ya naga ya Aforika Borwa mabapi le ditekolo tsa naga tsa matshosetsi a a leng teng mmogo le dithulaganyo tse di tlang tsa tekolo ya selekano mme di tla simolola fa gare ga kgwedi ya Moranang ka ngwaga wa 2019.Tekolo ya selekano ke thulaganyo ya go lekola maphata a a lekalekanang e e diragadiwang ke baitsanape ba boditšhabatšhaba go tswa kwa dinageng tse dingwe tse e leng karolo ya mokgatlho wa tirisano ya dipuso, Sepodisi sa Ditirelo tsa Matlole, go dira diphuruphutsho mabapi le go utswiwa ga madi mo nageng e nngwe mme a tlodisiwa melelwane go leba kwa dinageng tse dingwe (AML) mmogo le go lwantshana le thulaganyo e e leng ka fa nageng ya Aforika Borwa ya ditlamo tse di neelang barukhutlhi madi."